
Tisztelt Képviselő-testület!

A Tapolca Környéki Önkormányzati Társulás Társulási megállapodásának 5.2.2. pontja alapján a társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez. 

A Tapolca Környéki Önkormányzati Társulás Társulási Tanácsa 2026. május 28. napján tartott ülésén döntött a Társulás Társulási megállapodás módosításáról. 
A Társulási Megállapodás módosítására azért került sor, mert a Társulási Tanács a Nyárfa utcai ingatlan hasznosítása kapcsán Ingatlanhasznosítási Bizottság létrehozásáról döntött.
A Társulási Megállapodás 4.3. pontja tartalmazza a Társulás bizottságait, ami a mostani módosítással kiegészül egy 4.3.2. ponttal, mely szerint a bizottság tagjainak számát, összetételét a társulási tanács határozatban határozza meg. 

A döntésről szóló határozat kivonat, a módosító okirat megküldésre került az Önkormányzatok részére azzal, hogy a társulási megállapodást jóváhagyó képviselő-testületi határozatok a Lesenceistvándi Közös Önkormányzati Hivatal részére mielőbb kerüljenek megküldésre. 

Határozati javaslat: 

…………….KÖZSÉG ÖNKORMÁNYZATA KÉPVISELŐ-TESTÜLETÉNEK

…/2026. (…) HATÁROZATA

A Tapolca Környéki Önkormányzati Társulás Társulási Megállapodása módosításának elfogadásáról

Mindszentkálla Község Önkormányzata Képviselő-testülete a Tapolca Környéki Önkormányzati Társulás Társulási Megállapodásának módosítását elfogadja. 

Felkéri a Polgármestert, hogy a határozat kivonatot a Lesenceistvándi Közös Önkormányzati Hivatal részére küldje meg. 

Felelős: Csombó Zoltán, polgármester
Határidő: 2026. július 15. 
